Jövőre öt hónapban is hamarabb érkezhet a nyugdíj - Adózóna.hu
//adozona.hu/tb_jarulekok_nyugdij/Jovore_ot_honapban_is_hamarabb_erkezik_a_ny_MMAYIC
2019.12.06., 09:02 Frissítve: 2019.12.05., 16:31
Amennyiben a nyugdíjfolyósítás rendje nem változik, akkor jövőre öt olyan hónap is lesz, amikor a megszokottnál hamarabb érkeznek meg az utalások az idősek számláira. Kérdés, hogy mit hoz az azonnali utalás bevezetése tavasztól – írja az mfor.hu.
Egy esetben fordult elő, hogy ebben fennakadás volt, idén januárban, amikor a központi utalás rossz beállítása okozott zavart, ami miatt nem mindenkihez érkezett meg időben a nyugdíj.
Jövőre öt olyan hétvége lesz, amikor a hónap 12. napja hétvégére esik. Mindjárt az új év első hónapjában, januárban előáll ez a helyzet, majd áprilisban, júliusban és szeptemberben is már pénteken megérkezik a pénz, ha nem változik az utalás rendje. Végül decemberben is így pörögnek ki a napok a naptár szerint, de abban a hónapban rendszerint már az első napokban sor kerül az utalásokra, hogy a nyugdíjasok minél hamarabb pénzhez jussanak karácsony előtt.